b'\n_START_ARTICLE_\nCa l\'Arenys\n_START_SECTION_\nDescripci\xc3\xb3\n_START_PARAGRAPH_\n\xc3\x89s una antiga masia amb una finestra de tipus conopial feta amb carreus. L\'arc d\'aquesta t\xc3\xa9 traceria i a les impostes hi havia carotes; actualment tan sols es pot veure la de l\'esquerra, l\'altra est\xc3\xa0 escap\xc3\xa7ada. T\xc3\xa9 un petit ampit de pedra.\n_START_SECTION_\nHist\xc3\xb2ria\n_START_PARAGRAPH_\nEl Mas Arenys era anomenat tamb\xc3\xa9 Ca L\'Arenys del Pont perqu\xc3\xa8 estava prop del Torrent Arenys, on hi havia un pont amb una gran arcada. Aquest mas est\xc3\xa0 documentat ja l\'any 1375; es tracta d\'un document parroquial on es troben altres 63 masos de l\'Ametlla. Els noms dels masos s\'han conservat amb poques variacions; per exemple el Mas Coromines \xc3\xa9s anomenat "Cononamina".'